คนธรรมดาจะรักกับซุปตาร์ได้ไหม?
แม้อยู่ในช่วงฤดูฝน แต่เมื่อ ,ฝนที่ตกทางโน้น หนาวถึงคนทางนี้ ยังอยากได้ยินทุกเรื่องราว ยังนอนดึกอยู่ใช่ไหม? เธอผอมไปหรือเปล่า? อย่าลืมเล่าสู่กันฟัง, จึงเป็นช่วงที่มีละครเวทีที่ดีมากๆให้ได้ดูกัน ได้แก่ แฟนจ๋า เดอะ มิวสิคัล ซึ่งจะว่าไปละครเวทีเรื่องนี้ไม่ค่อยมีดาราดัง หรือซุปตาร์ดึงดูดให้คนทั่วไปรู้สึกตื่นเต้นตั้งแต่แรกเพื่อได้เข้าไปดูหรอก,จะมีนักแสดงซึ่งเป็นที่รู้จักแค่ไม่กี่คนอย่าง นันทิดา แก้วบัวสาย, ชนม์ทิดา อัศวเหม และชรัส เฟื่องอารมณ์ ไรงี้ ซึ่งเชื่อว่า การออดิชันสรรหานักแสดงไม่ได้ดูที่ความดังเท่าไร เพราะขืนยึดติดกับสิ่งนั้นอาจทำให้ละครเวทีในรูปแบบเดอะมิวสิคัลไปไม่รอด แต่ขึ้นอยู่ว่า นักแสดงคนนั้น มีพลังเสียงที่ดีเป็นที่ยอมรับหรือไม่ต่างหาก,ที่สำคัญ ละครเวทีนี้มีธีมเกี่ยวข้องกับความรัก, ความผูกพันและความเข้าใจ ซึ่งอยากพูดถึงอยู่พอดี จึงนำมาเล่าสู่กันฟัง ในละครเล่าเรื่อง ซี (แปลว่าทะเลนะ ไม่ใช่ตัวอักษร C) หนุ่มน้อยที่ก่อตั้งวงดนตรีเพื่อหารายได้พิเศษกับเพื่อนๆอีก 2-3 คนไปวันๆ แต่วันนึง ทราย เด็กหญิงที่สนใจอยากเป็นนักร้องก็ขอเข้ามาเป็นส่วนหนึ่งของวงขนาดเล็กกระจ้อยร่อยนี้ ตอนแรกเธอโดนดูถูกเพราะสมาชิกในวงคิดว่า เธอเป็นลูกสาวผู้ว่าราชการจังหวัด ดังนั้นคงเป็นคุณหนูมากกว่าจะร้องเพลงเพราะ แต่ทรายก็ผ่านการทดสอบร้องเพลงไปได้อย่างสบายๆ,ทำให้ซี (เด็กวัดที่หลวงตาเก็บมาเลี้ยง) ทึ่งในเสียงร้องของทรายมาก ขนาดหลงรักเธอด้วย แต่ความที่พ่อของสาวน้อย ทราย ต้องกลับไปรับราชการที่กรุงเทพฯ ทั้งซีและทรายจึงต้องแยกจากกัน กระทั่ง ซี โตเป็นผู้ใหญ่ ด้านทรายก็โตขึ้นเป็นสาวเสียงดี (เพลง-ชนม์ทิดา),แต่แม้อยู่ห่างกัน (ซีอยู่หาดใหญ่ ทรายอยู่กรุงเทพฯ) หากซีว่างเมื่อไหร่เป็นต้องหาเหรียญ (โดยมีเพื่อนช่วย) เพื่อใช้หยอดตู้โทรศัพท์ (เมื่อก่อนใช้โทรศัพท์สาธารณะ) ไปพูดคุยกับทรายบ่อยๆ จนครั้งหนึ่ง ซีเปรยกับทรายว่า เขาพยายามจะบอกรักผู้หญิงคนหนึ่งแต่ไม่กล้า แต่ทรายสนับสนุนให้ซีบอกรักสาวคนนั้นดีกว่าเก็บงำความรู้สึกของตัวเองไว้ แต่ซีก็ไม่กล้าบอกทรายอยู่ดี จน แชมป์ หนุ่มฐานะดีที่มาติดพันทราย เอ่ยปากขอทรายเป็นแฟน ทำให้ซีกลายเป็นเจ้าพ่อไร่แห้วไปทันที เพราะอดเป็นแฟนกับทราย ก็เหมือน อกหัก นั่นแหละ แต่เขายังห่วงใยและใส่ใจทรายเสมอ,วันนึงทรายจะไปประกวดร้องเพลงเพื่อหวังเป็นนักร้องอาชีพ แต่ทรายกลับหมดความตั้งใจเพราะพ่อไม่ชอบ ซีกับเพื่อนๆจึงเดินทางจากต่างจังหวัดมาหาทรายเพื่อให้กำลังใจ และผลักดันให้ทรายเข้าประกวดร้องเพลง จนทรายได้รับชัยชนะ และกลายเป็นนักร้องชื่อดัง,ในเวลาไล่เลี่ยกันนั้น ทรายก็รู้ว่าแชมป์เป็นคนเจ้าชู้มีแฟนเยอะ เธอจึงเลิกกับเขา เหตุนี้โชคจึงเข้าข้างซี ที่แม้อยากเก็บความรักไว้ในใจแต่ก็บอก รัก ทรายไปจนได้ จนซีและทรายได้เป็นแฟนกันสักทีเฮ่อ,ซีและเพื่อนๆจึงปักหลักทำงานที่กรุงเทพฯ เพื่อจะได้ใกล้ชิด ทราย มากขึ้น ส่วนเรื่องราวก็ยังมีต่อไปอีกนะ ทว่าประเด็นที่อยากชี้ให้เห็นมันอยู่ตรงนี้ตรงที่ คนธรรมดาอย่างซีที่ไปรักกับนักร้องซุปเปอร์สตาร์อย่างทรายนั้น ความรักคราวนี้จะไปกันรอดรึ?,ในเมื่อผู้ที่อยู่ในวงการบันเทิง (บางคน) ยังรู้สึกว่า ไม่อยากเปิดเผยเรื่องที่มีแฟนหรือคบหากับใครให้คนทั่วไปรู้ เพราะกลัว แฟนคลับ รับไม่ได้ จึงไม่ค่อยกล้าเปิดเผยเรื่องความรักมากนัก ซุปตาร์บางคนถึงต้องเลี่ยงการใช้คำว่าเป็นแฟนกัน ไปใช้คำว่าเป็นพี่สนิทหรือน้องสนิทแทน ซึ่งก็เป็นเรื่องของใครของมันอ่ะนะ,บางคนอ้างว่า ผู้ที่อยู่ในวงการบันเทิงกลายเป็นบุคคลสาธารณะแล้วต้องเปิดเผยเรื่องส่วนตัวทุกอย่างให้ประชาชนรู้โอ้โห มันก็เว่อร์เกินไปอ่ะป่าวฮับ ใครก็มีเรื่องส่วนตัวกันได้,งั้นมาวิเคราะห์กันว่า คนธรรมดาเหมือนอย่างซี จะรักและเป็นแฟนกับทราย นักร้องคนดังได้จริงๆหรือ? 1.ถ้าคนสองคนนั้นรักกันมากพอ แถมยังรู้จักและเป็นแฟนกันก่อนที่ฝ่ายหนึ่งจะกลายเป็นคนโด่งดัง ในสังคม ก็น่าจะยังคงรักและเป็นแฟนกันต่อไปได้เรื่อยๆนะ,แต่คนธรรมดาก็ต้อง ทำใจ ให้ได้ด้วยว่า ในเมื่ออีกฝ่ายหนึ่งกลายเป็นคนมีชื่อเสียงในสังคมแล้ว หนำซ้ำยังอยู่ในวงการบันเทิงที่ค่อนข้างไม่มีเวลาส่วนตัวให้กันมากนัก,ดังนั้นจึงควร ทำใจ ให้ได้ว่า ในเมื่อฝ่ายที่กลายเป็นดาวจรัสแสง ไม่ค่อยมีเวลาให้คุณเหมือนเมื่อก่อนที่เคยเป็นคนธรรมดา (โนเนม) เหตุนี้จิตใจของคุณก็ควรเข้มแข็งไว้ ถ้าไม่มีโอกาสได้เจอกันทุกวันยิ่งต้องหาทางสร้างเสริมจิตใจให้เข้มแข็งไว้ให้มากๆ,อย่าให้ความคิดมากและฟุ้งซ่านในด้านร้ายๆเข้ามาครอบงำในจิตใจ จนเป็นเหตุให้ทะเลาะกันเชียว,2.ส่วนคำถามว่า ทำไมคนธรรมดา (บางคน) ถึงอยากมีแฟนเป็นนักร้องหรือนักแสดง?,หาคำตอบได้ง่ายมาก ในเมื่อบุคคลในวงการบันเทิงมักมีหน้าตาดี ดังนั้นพวกเค้าจึงน่ารักและทำให้คุณอยากมองเค้าตลอดเวลา แถมอยากอยู่ใกล้ชิดบ่อยๆ ก็เป็นธรรมชาติของมนุษย์อ่ะนะที่มักชอบและเข้าหาคนหน้าตาดีมากกว่า อีกอย่างถ้าคุณทั้งคู่เคยเป็นเพื่อนหรือรู้จักกันมาก่อน ก็ง่ายมากที่จะพัฒนากลายเป็นแฟน แต่เดี๋ยวนี้ถ้าคนธรรมดาไม่มีฐานะและนิสัยไม่ดีพอ ก็อาจแห้วได้นะ.,เมอร์ลิน
คนธรรมดาอย่างซีที่ไปรักกับนักร้องซุปเปอร์สตาร์อย่างทรายนั้น ความรักคราวนี้จะไปกันรอดรึ?
ความรัก,คนธรรมดา,ความรักดารา,เป็นแฟนดารา,ร้อยแปดพันเก้า